**Digital lesson**

***prof. Cacovean Simona – Gramatica limbii engeze***

Materialele pe care le găsiți la adresa http://iuliamarius24.wixsite.com/digitallesson   sunt lecții de gramatică în format power point, exerciții aferente lor precum și proiecte realizate de elevi în același format.

Ideea constituirii acestor materiale ar fi, în cazul lecțiilor care conțin informații, o nouă metodă de predare care se cheamă în limba engleză ”flipped classrooms” . Aceasta are avantajele că elevii pot să acceseze informația acasă când le convine și când au dispoziția necesară, pot să insiste pe anumite părți mai mult, pot să deruleze informația de câte ori au nevoie fără a fi constrânși de un anumit timp cum ar fi ora de la școală, nu se simt stingheriți de colegi pentru că au nevoie de mai mult timp pentru a înțelege lecția sau părți ale ei.

De asemenea un alt mare avantaj este că atunci când un elev lipsește din diverse motive, el poate foarte ușor recupera ”lecția” fără a se deplasa la colegi, fără a cere ajutorul colegilor dar mai ales îl scutește pe profesor de a mai preda o dată astfel economisind timp prețios care este folosit pentru aplicații.

După ce elevii au parcurs acasă fiecare după nevoie informațiile , ei vin la oră cu un nivel oarecum similar de înțelegere ceea ce permite profesorului să facă mai multe exerciții în clasă și astfel să aplice cunoștințele dobândite și în același timp să verifice gradul de înțelegere al informației.

În ceea ce privește exercițiile acestea pot fi reluate la un anumit interval de timp de către elevi pentru a se autotesta și pentru a verifica dacă își mai amintesc ceea ce au învățat anterior.

Proiectele realizate de elevi sunt în primul rând exemple concrete ale punerii în practică a cunoștințelor dobândite. Ele sunt surse de inspirație pentru alți colegi, sunt exerciții dinamice și distractive și care stârnesc un anumit spirit competitiv la elevi deoarece ei vor tot timpul să fie mai buni decât colegii lor, să facă lucruri mai interesante și mai elaborate. Faptul că știu că și alte persoane decât proprii lor colegi pot vedea ceea ce au realizat îi fac mai responsabili și mai preocupați.